Joe Biden

Joseph Robinette Biden Jr.  (tumbu ba Scranton, Pennsylvania 20 November 1942) no samösa politikus Amerika si tobali Presiden Amerika Serikat si-46. Aefa wa'amönania khö Donald Trump ba wamili presiden 2020, tefaduhugö ia tobali Presiden AS si-46 me 20 Januari 2021. Ya'ia göi anggota Partai Demokrat ba no irai igogohe halöŵö tobali Wakil Presiden Amerika Serikat si-47 moroi ba 2009 irugi 2017 awö wa tobali Senator senior Delaware moroi 1973 irugi 2009.

Biden tumbu ba Scranton, Pennsylvania, moroi ba ngambatö Joseph R. Biden, Sr. ba Catherine Eugenia Finnegan. Ya'ia ono sia'a moroi ba zi-4 ndraono ba ebua-bua ia ba Agama Katolik. Si sambua omo andre awu'a lumalö ba Delaware me 10 fakhe Joe Biden. Ba 1961, i'awalisi zekolania ba Archmere Academy ba Claymont, Delaware, ba ba 1965 ba Universitas Delaware ba ba Newark. Aefa da'ö itohugö ba Syracuse University College of Law irege awai ba 1968.

No irai ifasura'ö döinia tobali calon presiden me ndröfi 1988 faoma me 2008 ba hiza lö a'ozu itohugö. Me 22 Agustus 2008, tefa'olo'ö wa no ifili ia Barack Obama tobali calon wakil presiden ba wamili presiden 2008.BarackObama.com (2008). Bolokha gu'ö kampanye Barack Obama mama'olo'ö wamili calon wakil presiden. Mufaigi me 23 August, 2008.

Me April 2019, Biden ifa'olo'ö Biden wa ifasura'ö döinia tobali calon ba wamili presiden 2020, ba ikhamö wa'oya delegasi sobönö ena'ö tobali calon moroi ba Partai Demokrat me Juni 2020. Me 11 Agustus, ifa'olo'ö Kamala Harris moroi ba California tobali calon wakilnia. Biden möna ba wamili presiden 2020 me 3 November mama'ala Donald Trump.

Ba 1966 mangowalu ia khö Neilia Hunter. Tumbu datölu khöra ndraono, ya'ia da'ö Beau Biden, Robert Hunter, ba Naomi. Lö ara me no tefili ia tobali senator ba 1972, alua wa'alabu motora ba mate wo'omonia faoma ono side-ide khöra. Iraono matua si darua mesokho abölö-bölö. Ba 1977, mangowalu Biden khö Jill Tracy Jacobs. Tumbu sambua khöra nono sotöi Ashley.







  Biographical Directory of the U.S. Congress 
  U.S. Senate Committee on Foreign Relations 
  U.S. Senate Committee on the Judiciary 

Kategori:Presiden Amerika Serikat
Kategori:Wakil Presiden Amerika Serikat
Kategori:Senator Amerika Serikat
Kategori:Politikus Partai Demokrat